劉以平

劉以平（），字体衡，號蔚伊、又号近塘，山西平陽府蒲州猗氏縣人，民籍，明朝政治人物。

生平
萬曆七年己卯科山西鄉試第三十四名舉人，萬曆八年（1580年）庚辰科會試第二百四十名，三甲第一百五十二名進士。大理寺觀政，丁憂歸。十一年授户部主事，十五年升员外郎，十六年升郎中，本年十一月出任潞王府右长史，十七年加四品服俸。

萬曆三十四年（1606年）七月升雲南右参议，三十六年升陕西苑马寺卿，三十八年考察去職《萬曆八年庚辰科進士履歷便覽》《山西通志》：刘以平，字体衡，猗氏人。父珍，有隐徳里人，有应收粮役者，夜失金，以珍同寓，疑之，珍倾赀代偿，不与校，关某重其义，遂以长女字平，后女病久不起，而某雅慕世徳，不欲以病废女配平，及婚，以次女往入门，见无病，咨询媒氏，知其次，曰：「病女，吾妇也！弃之不义，且恐速其死，次女既归吾家，吾无遣还理，即妻弟以寛可也！」遂更迎病女，时女果泣涕求死，闻夫家亲迎至，乃解，以平十六，补弟子员。聨隽万厯己卯、庚辰进士，授戸部主事，榷税河西务，以氷孽自励，差理大同桥车戸，旧贷库金八千馀，不能偿，大司徒欲扣粮追补以平抗论，曰：「上方恤困，未遑宁责偿乎？」遂忤㫖，出为潞藩长史。王好畋游，谏启四上，弗听，约文武官员宿朝房，为叩马计，忽中涓驰报曰：「王知公等阻谏，靴中置两刃矣！胡不自为谋？」以平曰：「吾虞堕三尺耳，安能为七尺计乎？」王怒策㭬手，以平曰：「腕可断，马难前！」王敛容自悔，敬如师，亲书「纯一正纪，仁徳清亷」十馀扁入谢，遂条陈十事，王嘉纳之。尝委韩弁代卫篆，韩夜持四十金为夀，对曰：「而令杨伯起诮我耶？」麾之去，擢云南㕘议。行之日，王赐金币杯盘、镂国号，以示眷顾，宫眷军民建祠祀之，至云南，兼摄七篆，督储清戎，课吏折狱咸办。土司阿克等啸聚，残破郡邑，设竒剿之，地方安堵，升苑马寺卿，乞归，弟早卒，抚侄过于子，田宅必择善者先以予侄，曰：「吾非厚侄薄子也，于无父之子不得不加意，尔人共髙其谊」。。

家族
曾祖劉文；祖父劉銘；父劉珍，母梁氏。慈侍下。兄以正、以中。弟刘以宽、以時、以節。

佚事
《清稗類鈔》記載劉以平娶妻不棄其病之事《清稗类钞·婚姻类7》：刘以平兄弟同日婚　　刘以平，字近塘，猗氏人。初聘关处士女，未娶而女病废，及婚，乃以次女行。合卺之夕，刘疑其无病容，诘之，媒以实告。刘怅然曰：“吾聘者，病女也。弃之不义，且恐速其死。然次女已归吾家，无复还理，即室吾弟以宽可也。”更迎病女。女果泣涕求死，亲迎后，病遂愈，于是兄弟同日毕姻。《陇蜀馀闻》四库提要：刘以平，字近塘，猗氏人。诸生时，梦入宫殿，中有王者，命坐对奕。又至一所，石门上悬联句云：“鹦鹉能回千载梦，麒麟空卧万年秋。”不解所谓。既登进士，为潞府王官。王敬礼如宾师，迁陕西行太仆寺卿。过武侯墓，墓上石刻一联，即梦中所见也。以平，初聘邑关处士长女，未娶而女病废。及婚，乃以次女行。合卺之夕，以平疑其无病容，诘之，媒以实告。以平怅然曰：“吾聘者，病女也，弃之不义，且恐速其死。然次女已归吾家，无复还理，即室吾弟以宽可也。”更迎病女，女果泣涕求死。亲迎后，病遂愈。兄弟同日毕姻，后登万历庚辰进士。。

参考文献

Y
Category:猗氏人
Category:萬曆七年己卯科山西鄉試舉人
Category:明朝户部主事
Category:明朝户部郎中
Category:明朝王府长史
Category:明朝陕西苑马寺卿
Category:明朝云南布政使司参议